બીજી તરફ પરિવારની આર્થિક સ્થિતિ નબળી એટલે સારવાર માટે છેક અમદાવાદ જવું પડયું અને વર્ષ-ર001માં ભૂકંપ આવતા અમદાવાદથી પુનઃ આવવું પડયું અને સારવાર અધૂરી રહી. બાદમાં સ્થાનિક કક્ષાએ સર્જરી કરવામાં આવી અને બંનેને હાથ અને પગને શરીરથી દૂર કરાયા હતા અને પરિવારમાં ચિંતાનો માહોલ ઊભો થયો. પરંતુ, યુવતીના માતા-પિતા અને કાકાની હિંમત અને હુંફથી યુવતીમાં જબરો આત્મ વિશ્વાસ ઊભો થયો અને પછી શરૂ થઈ સંઘર્ષમય કહાની. શરૂઆતમાં કૃત્રિમ પગથી યુવતી પુનઃ ધરતી પર ડગ માંડતી થઈ અને બાદમાં શરૂ થયો અભ્યાસ. પ્રચંડ આત્મ વિશ્વાથી યુવતીએ અભ્‍યાસની સાથે પેઈન્ટીંગમાં પણ હાથ અજમાવ્યો અને બન્‍ને ક્ષેત્રે જબરી મહેનત કરીને અવ્વલ સ્થાને પહોંચી ગઈ. આશ્ચર્યજનક રીતે આજે તે તમામ કાર્યો પૂરા આત્મ વિશ્વાસથી કરે છે. તાજેતરમાં જ આ યુવતીનું રાજુલા ખાતે સન્માન કરવામાં આવ્યું હતું.